Με πολύ εύκολη πρόσβαση στον σιδηροδρομικό σταθμό, περίπου 15 λεπτά με τα πόδια, 5 λεπτά από τη Μοναστηρίου. Ο χώρος βρίσκεται στον Βαρδάρη -όταν σκοτεινιάζει και κλείνει η αγορά επικρατεί μία τρομακτική ηρεμία. Εάν είσαστε γυναίκα το πιθανότερο είναι να μη σας αρέσει καθόλου να κυκλοφορείτε τις ώρες αυτές στην περιοχή. Η πολυκατοικία αποτελείται από παρόμοια διαμερίσματα, φρεσκοανακαινισμένη όπου εμπνέει ασφάλεια κι εμπιστοσύνη. Ο χώρος είναι πολύ φωτεινός με μεγάλα παράθυρα τα οποία καλύπτουν όλη την πρόσοψη. Από αυτά έχετε πρόσβαση σε ένα ευρύχωρο μπαλκόνι που όμως ήταν άχρηστο αφού δεν υπήρχε πουθενά καρέκλα για να μπορείς να καθίσεις σε αυτό. Απέναντι σε πολύ μικρή απόσταση βρίσκονται διαμερίσματα μόνιμων κατοίκων. Υπάρχουν βέβαια οι κουρτίνες που εξασφαλίζουν την ιδιωτικότητά σας αλλά θα πρέπει να τις έχετε τραβηγμένες. Τελείως άβολο το ότι δεν υπήρχε καμία κρεμάστρα κι έτσι έπρεπε να τα ρούχα να παραμείνουν στη βαλίτσα.